CELEX: 62017TA0331
Language: et
Date: 2019-07-12 00:00:00
Title: kohtuasi T-331/17: Üldkohtu 12. juuli 2019. aasta otsus — Steifer versus EMSK (Avalik teenistus — Ametnikud — Pensionid — Enne liidu teenistusse asumist omandatud pensioniõigused — Ülekandmine liidu skeemi — Staažilisa — Liidu skeemis pensioniõigusliku staaži aastate arvutamisel arvesse võtmata jäetud pensioniõigustele vastava summa hüvitamine — Uute ja oluliste asjaolude puudumine — Vabandatava eksimuse puudumine — Vastutus — Vastuvõetamatus)

30.9.2019   
            
            
               ET
            
            
               Euroopa Liidu Teataja
            
            
               C 328/44
            
         
      Üldkohtu 12. juuli 2019. aasta otsus — Steifer versus EMSK
      (kohtuasi T-331/17) (1)
      
      (Avalik teenistus - Ametnikud - Pensionid - Enne liidu teenistusse asumist omandatud pensioniõigused - Ülekandmine liidu skeemi - Staažilisa - Liidu skeemis pensioniõigusliku staaži aastate arvutamisel arvesse võtmata jäetud pensioniõigustele vastava summa hüvitamine - Uute ja oluliste asjaolude puudumine - Vabandatava eksimuse puudumine - Vastutus - Vastuvõetamatus)
      (2019/C 328/48)
      Kohtumenetluse keel: prantsuse
      
         Pooled
      
      
         Hageja: Guy Steifer (Brüssel, Belgia) (esindajad: advokaadid M.-A. Lucas ja M. Bertha)
      
         Kostja: Euroopa Majandus- ja Sotsiaalkomitee (esindajad: M. Pascua Mateo, K. Gambino ja L. Camarena Januzec, keda abistasid advokaadid M. Troncoso Ferrer ja F.-M. Hislaire)
      
         Ese
      
      ELTL artikli 270 alusel esitatud nõue, millega palutakse esiteks tühistada EMSK personali- ja finantsküsimuste direktori 21. oktoobri 2002. aasta teade, millega jäeti rahuldamata hageja 2. oktoobri 2002. aasta nõue hüvitada talle Euroopa Liidu pensioniskeemi ülekandmisel arvesse võtmata jäetud pensioniõigustele vastav summa koos viivitusintressiga, ning nimetatud direktori 15. detsembri 2003. aasta otsus 360/03 A hageja pensioniõiguste kindlaks määramise kohta, teiseks mõista EMSKlt hageja kasuks välja summa, mis vastab liikmesriigi pensioniameti poolt seoses tema pensioniõiguste üleminekuga alates 1. jaanuarist 2004 EMSKle regulaarselt makstud ja edaspidi igakuisele makstavatele summadele summale, ja kolmandaks kohustada EMSKd hüvitama kahju, mis hagejale on väidetavalt tekitatud mainitud teatise põhjendusega, milles nimetatud direktor teatas talle ebaõigesti, et tal ei ole õigust saada Belgia pensioni.
      
         Resolutsioon
      
      
                  1.
               
               
                  
                     Jätta hagi vastuvõetamatuse tõttu läbi vaatamata.
                  
               
            
                  2.
               
               
                  
                     Mõista kohtukulud välja Guy Steiferilt.
                  
               
            
         (1)  ELT C 231, 17.7.2017.